Presidenti Trump fajëson të dyja palët në Sharlotsvill
Komentet e tij e kanë ndezur më tej debatin mbi këtë incident
Presidenti Trump kishte planifikuar një dalje për median në lobin e Kullës Trump në Nju Jork, për të folur për projektet e administratës së tij për infrastrukturën. Por konferenca e shtypit u shndërrua shpejt në një shkëmbim të ndezur replikash mes tij dhe gazetarëve që e pyesnin presidentin përse i ishte dashur një kohë aq e gjatë për të fajësuar me emër neo-nazistët, Ku Kluks Klanin dhe supremacistët. - tha presidenti. Me këto fjalë presidenti e bëri të qartë se nuk u përmbahet komenteve të së hënës kur veçonte si shkaktarë të incidenteve grupet e ekstremit të djathtë, duke i cilësuar neonazistët dhe supremacistët e bardhë si “kriminelë e banditë”. Dje presidenti nuk u ndal vetëm tek incidenti i dhunshëm, por bëri komente që dukej se mbështesnin kauzën e protestës së supremacistëve, të cilët ishin mbledhur për të mos lejuar heqjen statujës së Gjeneralit Robert E Lee, një figurë që për shumë amerikanë personifikon regjimin e skllavopronarisë para Luftës Civile Komentet u mirëpritën nga ish-kreu i Ku Kluks Klanit, David Duke, i cili postoi në Twitter një koment ku e falenderonte presidentin që sipas tij kishte treguar ndershmëri dhe guxim duke thënë të vërtetën për Sharlotsvillin dhe duke dënuar “terroristët e majtë”. Ngjarjet në Sharlostvill u dënuan gjerësisht nga figura publike që u shprehën se supremacistët e bardhë që kishin marshuar me simbole naziste nuk kishin vend në shoqërinë amerikane. Mijëra vetë janë mbledhur gjatë tri ditëve të fundit para Kullës Trump në protesta. - thotë një protestuese. Para Kullës Trump kishte edhe një grup përkrahësisht të zotit Trump që mbanin në duar tabela me parullat “Të ndërtohet Muri” dhe “Faleminderit Zotit për Trumpin”.